**УКАЗАНИЯ**

**ЗА ПОДГОТОВКА НА ДОКУМЕНТИТЕ**

в открита процедура за възлагане на обществена поръчка с предмет: „Доставка на канцеларски материали и консумативи по обособени позиции за срок от 2 (две) години“.

# І. ПРЕДМЕТ, СРОК И МЯСТО НА ИЗПЪЛНЕНИЕ НА ПОРЪЧКАТА. ТЕХНИЧЕСКИ СПЕЦИФИКАЦИИ

## 1. Предмет и срок на обществената поръчка

„Доставка на канцеларски материали и консумативи по обособени позиции за срок от 2 (две) години“.

**Обособените позиции, както следва:**

Обособена позиция № 1 - Доставка на копирна и принтерна хартия;

Обособена позиция № 2 - Доставка на консумативи за офис техника;

Обособена позиция № 3 - Доставка на материали за кореспонденция;

Обособена позиция № 4 - Доставка на материали за класиране и съхранение;

Обособена позиция № 5 - Доставка на принадлежности за офиса;

Обособена позиция №6 - Доставка на специализирани хартии и картони за дигитален печат;

Обособена позиция № 7 - Доставка на полиграфически материали;

Обособена позиция № 8 – Доставка на техника за офиса;

Обособена позиция № 9 - Доставка на кламери;

Обособена позиция № 10 - Доставка на ленти за машини;

Обособена позиция № 11 - Доставка на самозалепващи принадлежности за офиса;

Обособена позиция № 12 - Доставка на визитници за офиса;

Обособена позиция № 13 – Доставка на ролки за калкулатори.

**ВАЖНО! Обособена позиция № 3 –** „**Доставка на материали за кореспонденция“; Обособена позиция № 4 „Доставка на материали за класиране и съхранение“; обособена позиция № 6 – „Доставка на специализирани хартии и картони за дигитален печат“; обособена позиция № 9 „Доставка на кламери“; обособена позиция № 11 „Доставка на самозалепващи принадлежности за офиса“; обособена позиция № 12 „Доставка на визитници за офиса“ и обособена позиция № 13 „Доставка на ролки за калкулатори“ се възлагат по реда, валиден за индивидуалната им стойност (прогнозна стойност на обособена позиция № 3 е 29 900 лв. без ДДС, прогнозната стойност на обособена позиция № 4 е 29 900 лв. без ДДС, прогнозната стойност на обособена позиция № 6 е 25 000 лв. без ДДС, прогнозната стойност на обособена позиция № 9 е 1000 лв. без ДДС; прогнозната стойност на обособена позиция № 11 е 3000 лв.; прогнозна стойност на обособена позиция № 12 е 500 лв. без ДДС; прогнозна стойност на обособена позиция № 13 е 3 500лв.), на основание чл. 21, ал. 6 от ЗОП чрез директно възлагане по чл. 20, ал. 4, т. 3 от ЗОП. Участниците в настоящата обществена поръчка не следва да подават оферти по тези обособени позиции. Стойността на доставките по тези обособени позиции не надхвърля 156 464 лв. и общата им стойност, възложена по този начин, не надхвърля 20% (двадесет на сто) от общата стойност на поръчката.**

**2. Срок на обществената поръчка:** Договорите за съответните позиции влизат в сила от датата, посочена в регистрационния номер от деловодната система на възложителя, поставен на страница 1 от съответния договор и са за срок от 2 години.

## 3. Технически спецификации.

Предлаганите от участниците канцеларски материали и консумативи, наричани в документацията за краткост „стоки“ („артикули“) следва да отговарят напълно на изискванията на възложителя, посочени в „Техническа спецификация за възлагане на обществена поръчка“ - Приложение № 1, неразделна част от документацията за участие в поръчката.

Възложителят не се ангажира да възложи на изпълнител доставката на всички видове артикули от Техническата спецификация, като количеството на артикулите е съобразно нуждите на възложителя.

**4. Място на изпълнение**

Избраният/ите изпълнител/и извършват доставките на канцеларски материали и консумативи до сградите на БНБ:До сградата на пл. „Княз Александър I“ № 1 в гр. София.

# ІI. ДОСТЪП ДО ДОКУМЕНТАЦИЯТА. ПОЛУЧАВАНЕ НА ОФЕРТИ. РАЗЯСНЕНИЯ ПО УСЛОВИЯТА НА ПРОЦЕДУРАТА. ОБМЕН НА ИНФОРМАЦИЯ.

## 1. Достъп до документацията

Лицата могат да изтеглят безплатно документацията за участие от интернет страницата на възложител: <http://www.bnb.bg>, раздел „Профил на купувача – обществени поръчки“ <http://www.bnb.bg/AboutUs/AUPublicProcurements/AUPPList/PP_01224-2018-0028_BG>

## 2. Получаване на оферти

Подаването на офертите ще става до часа на датата, посочена в IV.2.2. от Обявлението за поръчка, на гише № 43 в Паричния салон на БНБ.

Участникът може да подаде офертата си и по пощата с препоръчано писмо с обратна разписка, като в този случай разходите за подаване на офертата са за негова сметка. В случай че офертата е подадена по пощата, същата следва да бъде получена от възложителя до часа на датата, посочена в IV.2.2. от Обявлението за поръчка. Рискът от забава или загубване на офертата е на участника.

## 3. Разяснения по условията на процедурата

Лицата могат да поискат писмено от възложителя разяснения по решението, обявлението и документацията за участие до 10 дни преди изтичане на срока за получаване на офертите. Възложителят не предоставя разяснения, ако искането е постъпило след този срок.

Исканията за разяснения по документацията се адресират до г-жа Снежанка Деянова - Главен секретар на БНБ, като се изпращат на факс: 02/950 84 52, на e-mail - [publicprocurement@bnbank.org](mailto:publicprocurement@bnbank.org) или на адрес: гр. София 1000, пл. „Княз Александър I” № 1.

Възложителят публикува разясненията в профила на купувача в 4-дневен срок от получаване на искането, но не по-късно от 6 дни преди срока за получаване на оферти. В разясненията Възложителят не посочва лицето, направило запитването.

## 4. Обмен на информация

Всички действия на възложителя към участниците са в писмена форма. Решенията на възложителя, за които той е длъжен да уведоми участниците, се изпращат на адрес, посочен от участника: на електронна поща, като съобщението, с което се изпращат, се подписва с електронен подпис, чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя.

Когато решението не е получено от участника по някой от изброените начини, възложителят публикува съобщение до участника в профила на купувача. Решението се смята за връчено от датата на публикуване на съобщението.

# III. ИЗИСКВАНИЯ КЪМ УЧАСТНИЦИТЕ В ОТКРИТАТА ПРОЦЕДУРА

## А. Условия за участие. Основания за отстраняване.

### 1. Условия за участие

1.1. В процедурата за възлагане на обществената поръчка може да участва всяко българско или чуждестранно физическо или юридическо лице или техни обединения, както и всяко друго образувание.

1.2. За участие в процедурата участникът подготвя оферта, която трябва да съответства напълно на условията, съдържащи се в обявлението и документацията за участие в процедурата.

1.3. Клон на чуждестранно лице може да е самостоятелен участник в процедурата, съгласно условията, посочени в чл. 36 от ППЗОП.

1.4. В случай че участник в процедурата е обединение, на основание чл. 37, ал. 1 във връзка с ал. 3 от ППЗОП, то следва да определи партньор, който да представлява обединението за целите на обществената поръчка, както и да уговори солидарна отговорност между участниците в обединението. Възложителят не поставя изискване за създаване на юридическо лице, когато участникът, определен за изпълнител, е обединение на физически и/или юридически лица.

1.5. Участник може да се позове на капацитета на трети лица по отношение на критериите, свързани с икономическото и финансовото състояние, техническите способности и професионална компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. На основание чл. 65, ал. 6 от ЗОП, в случаите когато участникът ще ползва капацитета на трети лица, за доказване на съответствието с критериите, свързани с икономическо и финансово състояние, то те заедно с участника в процедурата носят солидарна отговорност за изпълнението на поръчката.

1.6. По отношение на критериите, свързани с професионалната компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

1.7. Участникът посочва в офертата си подизпълнителите и дела от поръчката, който ще им възложи, ако възнамерява да използва такива. В този случай той трябва да представи доказателство за поетите от подизпълнителите задължения.

1.8. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.9. В процедура за възлагане на обществена поръчка едно физическо или юридическо лице може да участва само в едно обединение.

1.10. На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, дружества, регистрирани в юрисдикции с преференциален данъчен режим, и контролираните от тях лица **не могат** пряко или косвено да участват в процедурата, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

1.11. **Свързани лица\*** на основание чл. 101, ал. 11 от ЗОП **не могат да бъдат самостоятелни участници** в процедурата.

\*„Свързани лица“ са тези по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа.

1.12. В обществената поръчка не могат да участват лица, за които са налице обстоятелства по чл. 69 от Закона за противодействие на корупцията и за отнемане на незаконно придобитото имущество.

1.13. Възложителят ще отстрани всеки участник, за когото не може да бъде извършена идентификация на клиента, чрез регламентираните в Закона за мерките срещу изпирането на пари (ЗМИП) способи, включително когато клиентът е юридическо лице - на физическите лица, които са негови действителни собственици, по смисъла на §2, ал. 1 от ДР на ЗМИП.

За целите на извършване на идентификацията и проверката на идентификацията на участниците, включително на действителния собственик на участник – юридическо лице (член на обединение-участник, който е юридическо лице), в офертата на участника следва да бъде представена информацията, както следва:

* При участници/членове на обединение – физически лица: документите и информацията по чл. 53 от ЗМИП;
* При участници/членове на обединение – юридически лица: информацията и документите по чл. 54 от ЗМИП. Когато е посочен ЕИК, съгласно чл. 23, ал. 6 от ЗТРЮЛНЦ, и чрез публикуваните по партидата на съответното юридическо лице данни и документи може да бъде изведена необходимата информация за целите на идентификацията, не е необходимо представянето на документи по чл. 54 от ЗМИП.

В случай, че идентификацията на действителния собственик на юридическото лице не може да бъде извършена чрез вписаните в Търговския регистър данни и липса на възможност за представяне на документите по чл. 54 от ЗМИП, то към офертата следва да бъде подадена декларация по образец, съгласно чл. 59, ал. 1, т. 3 от ЗМИП (приложение към документацията за обществената поръчка).

**Забележка:** *При подаване на оферта за участие, обстоятелствата по т. 1.10, т. 1.11, т. 1.12. се декларират от участника чрез попълване на част III, буква „Г. Специфични национални основания за изключване” от еЕЕДОП, чрез отбелязване на „НЕ“/„ДА“ в полето за отговор.* ***В случай че се прилага някое специфично национално основание за изключване е необходимо участниците да опишат изчерпателно съответното основание за отстраняване и да опишат предприетите мерки за реабилитиране в полето за отговор.***

### 2. Основания за отстраняване

**2.1.** **Възложителят отстранява от участие в откритата процедура участник, за когото е налице някое от основанията, предвидени в чл. 54 от ЗОП, а именно:**

2.1.1. който е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

**ЗАБЕЛЕЖКА:** *При подаване на оферта за участие, липсата на обстоятелствата по* ***чл. 172 (престъпление против трудовите права на гражданите);******чл. 194-208 и чл. 213а-217 (престъпления против собствеността - кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл. 219-252 (престъпления против стопанството - общи стопански престъпления, престъпления против кредиторите, престъпления в отделните стопански отрасли, престъпления против митническия режим, престъпления против паричната и кредитна система);******чл. 254а-260 (престъпления против финансовата, данъчната и осигурителната система) и чл. 352 – 353е (престъпления против народното здраве и против околната среда)******от НК****, се посочват от участника чрез* ***попълване*** *на част III, буква „Г. Специфични национални основания за изключване” от еЕЕДОП, чрез отбелязване на „НЕ“/„ДА“ в полето за отговор.* ***В случай че се прилага някое специфично национално основание за изключване е необходимо участниците да опишат изчерпателно съответното основание за отстраняване и да опишат предприетите мерки за реабилитиране в полето за отговор.***

2.1.2. който е осъден с влязла в сила присъда, освен ако е реабилитиран за престъпление, аналогично на тези по т. 2.1.1., в друга държава членка или трета страна;

2.1.3. който има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

\**Когато участникът има задължения за данъци или осигурителни вноски, това е основание за отстраняване, когато размерът им надвишава 1 % от годишния общ оборот на участника за предходната приключила финансова година*.

2.1.4. за когото е налице неравнопоставеност в случаите по чл. 44, ал. 5 от ЗОП;

2.1.5. за когото е установено, че: е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. за когото е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

***Забележка:*** *При подаване на оферта за участие, липсата/наличието на обстоятелствата по т. 2.1.6., установени с влязло в сила наказателно постановление или съдебно решение, нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда или чл. 13, ал. 1 от Закона за трудовата миграция и трудовата мобилност****,*** *се посочват от участника чрез* ***попълване*** *на част III, буква „Г. Специфични национални основания за изключване” от еЕЕДОП, чрез отбелязване на „НЕ“/„ДА“ в полето за отговор.* ***В случай че се прилага някое специфично национално основание за изключване е необходимо участниците да опишат изчерпателно съответното основание за отстраняване и да опишат предприетите мерки за реабилитиране в полето за отговор****.*

2.1.7. за когото е налице конфликт на интереси\*, който не може да бъде отстранен.

*\*По смисъла на §2, т. 21 от ДР на ЗОП Конфликт на интереси е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

**2.2.** **На основание чл. 55, ал. 1, т. 1 от ЗОП Възложителят отстранява от участие в процедурата участник,** който е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен**;**

***Забележка:*** *Съгласно чл. 46, ал. 1 от ППЗОП, участниците са длъжни да уведомят възложителя за промени в обстоятелствата по т. 2.1 и т. 2.2. в срок до 3 (три) дни от настъпване на промяната*. *При промяна на обстоятелствата, свързани с идентификацията за целите на прилагане на ЗМИП в хода на процедурата, участниците - юридически лица или еднолични търговци, уведомяват възложителя, като представят официално извлечение от съответния регистър в 3-дневен срок от вписването на промяната. При промяна на обстоятелствата, свързани с идентификацията, участниците – физически лица уведомяват възложителя като представят съответните удостоверителни документи в 3-дневен срок от настъпването на промяната.*

2.3. Когато участникът е юридическо лице, основанията по т. 2.1.1., т. 2.1.2. и т. 2.1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

2.4. Участник в процедурата, за когото са налице някои от основанията, посочени в т. 2.1. или основанията, посочени в т. 2.2. по-горе, има право да представи доказателства, че е предприел мерки, които гарантират неговата надеждност, съгласно чл. 56, ал. 1 ЗОП.

2.5. Използване на капацитета на трети лица. Подизпълнители.

Когато при изпълнение на поръчката участникът ще ползва капацитета на трети лица или подизпълнители за тях не следва да са налице някое от основанията посочени в т.2.1. и т. 2.2. по-горе.

2.6. Обединения.

Възложителят отстранява от участие в процедурата участник обединение от физически и/или юридически лица, ако за член на обединението е налице някое от основанията за отстраняване, посочени в т.2.1. или т. 2.2. по-горе.

2.7. Участниците в процедурата са длъжни да уведомят писмено възложителя в тридневен срок от настъпване на обстоятелствата, посочени в т.2.1. или т. 2.2 по-горе.

2.8. Основанията за отстраняване се прилагат до изтичане на сроковете, посочени в чл. 57, ал. 3 от ЗОП. Възложителят отстранява от участие в процедурата участник, за когото са налице някои от основанията и обстоятелствата, които са възникнали преди или по време на процедурата.

2.9. Освен на основанията, посочени в т. 2.1. и т. 2.2. по-горе **възложителят отстранява от процедурата**:

2.9.1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2.9.2. участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, когато е приложимо;

2.9.3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл.72, ал. 3-5 от ЗОП;

2.9.4. участници, които са свързани лица.

## Б. Критерии за подбор.

1. **Технически и професионални способности на участника.**

Критерий за подбор, приложим за всички посочените по-долу обособени позиции

**Изискано минимално ниво:**

* 1. Участникът в процедурата следва да е изпълнил минимум 1 (една) дейност с предмет и обем, идентични или сходни\* с тези на поръчката през последните 3 (три) години от датата на подаване на офертата за съответната обособена позиция;

\*под сходна дейност ще се счита доставка на канцеларски материали и консумативи. Под сходен обем ще се счита количество на доставените канцеларски материали и консумативи, както следва за съответните обособени позиции:

**Обособена позиция № 1** - Хартия Принтерна 240/11/2, 1 000 листа в кашон – 1 000 кашона;

* Хартия Копирна А-3, 500 листа в пакет – 300 пакета;
* Хартия Копирна А-4, 500 листа в пакет- 22 000 пакета;

**Обособена позиция № 2** - Консуматив - Drum - XEROX 3610 (или еквивалент) – 12 бр.;

* тонер Phaser (или еквивалент) – 750 бр.;

**Обособена позиция № 5** – Диск CD-R - 700 MB – 1500 бр.;

* Диск DVD+R - 4,7 GB – 600 бр.;
* Маркер Перманентен (Син, Черен и Червен) и др. видове – 2000 бр.;
* Химикал еднократен – 10000 бр.;
* Спирт 96% Етанол, C2H5OH, в туба х 1 л.- 120 бр.;

**Обособена позиция № 7** – Хартия офсетова – формат 64х90 см., 100 г/м2 – 30 000 листа;

* Картон, двустранно хромов – формат 70х100 см., 200 г/м2 –20 000 листа.

**Обособена позиция № 8** – Шредер 20 листа – 30 бр.;

**Обособена позиция № 10** - Лента Tally T-6092 (или еквивалент) – 345 бр.;

* Лента Tally T-6180 (или еквивалент) – 80 бр.;

**ЗАБЕЛЕЖКА:** „изпълнена“ е тази доставка, чието изпълнение е приключило в рамките на заложения от Възложителя период, независимо от датата на възлагането ѝ.

За доказване на критериите за подбор участникът попълва: *Част IV: „Критерии за подбор“, Раздел В:„Технически и професионални способности“, т.* „*За поръчки за доставки: извършени доставки от конкретния вид“ от електронния Единен европейски документ за обществени поръчки (еЕЕДОП) – приложен образец към документацията. В този раздел* ***в поле „Описание“*** *участникът следва да представи подробна информация за изпълнените от него доставки/услуги,* ***и техния обем****, с оглед поставените от възложителя изисквания.* ***В поле „Суми“*** *се посочва* ***стойността*** *на извършените доставки/услуги,* ***в поле „Дати“*** *се посочват* ***началната и крайна дата*** *на извършените доставки/услуги в поле* ***„Получатели“*** *името на* ***получателя*** *на доставката/услугата.*

На етап сключване на договор участникът, избран за изпълнител, следва да представи подписан и подпечатан списък на доставките, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършените доставки.

**1.2.** Участникът в процедурата следва да притежава сертификат за управление на качеството БДС EN ISO 9001:2008/2015 или еквивалент с обхват на настоящата обществена поръчка.

За доказване на критериите за подбор участникът попълва: *Част IV: „Критерии за подбор“, Г „Схеми за осигуряване на качеството и стандарти за екологично управление“**т. „Сертификати от независими органи, удостоверяващи стандарти за осигуряване на качеството“ от еЕЕДОП.*

На етап сключване на договор, избраният за изпълнител участник представя копие заверено „Вярно с оригинала“ на валиден сертификат за управление на качеството по стандарта БДС EN ISO 9001:2008/2015 (или еквивалент).

**1.3.** Участникът да разполага със система за управление и проследяване на доставките, която ще прилага при изпълнение на поръчката по всяка обособена позиция.

За доказване на критериите за подбор участникът попълва: *Част IV: „Критерии за подбор“, В „Технически и професионални възможности“ т. „“Управление на веригата на доставка“ от еЕЕДОП.*

На етап сключване на договор, избраният за изпълнител участник представя описание на системата за управление и проследяване на доставките.

### 2. Обединения. Подизпълнители. Ползване капацитета на трети лица.

2.1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидени в договора за създаване на обединението.

2.2. При участие на подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват. Възложителят ще изиска замяна на подизпълнител, който не отговаря на тези условия.

2.3. Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет.

## В. Електронен Единен европейски документ за обществени поръчки (еЕЕДОП)

* 1. Участникът декларира липсата на основанията за отстраняване и съответствие с критериите за подбор чрез представяне на еЕЕДОП, попълнен съгласно изискванията и условията на ЗОП и ППЗОП.
  2. еЕЕДОП се попълва в електронен вид по образец, приложен към документацията за обществената поръчка посредством използването на осигурената от Европейската комисия безплатна услуга чрез информационната система за ЕЕДОП (система за еЕЕДОП) при спазване на следната последователност:
  3. Към документацията за обществената поръчка е предоставен XML файл, съдържащ полета, в зависимост от изискванията за лично състояние и критериите за подбор, посочени в раздел III, б. „А“ и „Б“ от документацията, които участниците е необходимо да попълнят. За информация и улеснение на участниците е приложен и PDF файл с данните, идентични на тези, съдържащи се в XML файла.
  4. Участниците следва да съхранят XML файла на еЕЕДОП по т. 2.1. на компютъра си.

***Забележка*:** *Системата за еЕЕДОП е онлайн приложение и не може да съхранява данни, предвид което еЕЕДОП в XML и PDF формат винаги трябва да се запазва и да се съхранява локално на компютъра на потребителя.*

* 1. За да попълнят изискуемите данни участниците следва да отворят системата за еЕЕДОП, която може да се достъпи директно на адрес <https://ec.europa.eu/tools/espd> или чрез Портала за обществени поръчки, секция „РОП и е-услуги“, подсекция „Електронни услуги на Европейската комисия“, раздел ЕЕДОП (ESPD), достъпен на следния линк: <http://rop3-app1.aop.bg:7778/portal/page?_pageid=93,158263&_dad=portal&_schema=PORTAL>.

***Забележка:*** *еЕЕДОП работи с последната версия на най-разпространените браузъри, като Chrome, Internet Explorer, Firefox, Safari и Opera. За да се избегнат евентуални проблеми, се препоръчва използване на последната версия на съответния браузър. Възможно е някои функции, например изтегляне на файл, да не работят на смартфони и таблетни компютри. Системата еЕЕДОП е външна за възложителя и той не носи отговорност за нейното функциониране.*

* 1. След достъпване на системата за еЕЕДОП е необходимо да се избере български език.
  2. Системата генерира прозорец, в долната дясна част на която е зададен въпрос „Вие сте?“, с който се уточнява профила на субекта в процедурата на възлагане. Участниците следва да изберат „Икономически оператор“ чрез отбелязване на съответния радио-бутон.
  3. На същата страница се отваря следващ въпрос „Искате да“ с три възможни опции:
     1. Заредите файл ЕЕДОП;
     2. Обедините два ЕЕДОП;
     3. Въведете отговор.

В зависимост от желаната от участниците опция се избира някой от трите радио-бутона. И при трите хипотези участниците трябва да отговорят на въпроса „Къде е мястото на дейност на вашето предприятие?“ чрез избор на съответна държава от падащото меню.

* + 1. При избор на опция „Заредите файл ЕЕДОП“ (т. 2.6.1.) се появява поле „Качите документ“. В този случай участниците следва да натиснат бутона „Избор на файл“ и да изберат XML файла по т. 2.1., съхранен на компютъра по реда на т. 2.2.
    2. При избор на опция „Обедините два ЕЕДОП“ (т. 2.6.2.) се появяват две полета „Качете искане за ЕЕДОП от възлагащия орган“ (файлът по т. 2.1.) и „Качете предишен Ваш отговор — ЕЕДОП“. В този случай участниците избират съответните файлове.
    3. При избор на опция „Въведете отговор“ (т. 2.6.3.) се появява прозорец, в който участниците следва да попълнят всички изискуеми от възложителя данни.
    4. След избора на съответната опция по т. 2.6. участниците следва да натиснат бутона „Напред“. Зарежда се еЕЕДОП, който участниците следва да попълнят онлайн. (в хипотезите на т. 2.6.3. „Въведете отговор“ се генерира прозорец, който участниците следва да попълнят сами). След попълване на всеки раздел се преминава към следващия бутон чрез натискане на бутона „Напред“. Когато участникът попълни целия документ, на последната страница се появява бутон „Преглед“. При натискане на бутона „Преглед“ се визуализира целия документ, попълнен от участниците.
    5. След като се е заредил целият еЕЕДОП, в края на документа се появява „Изтегляне като“ и три възможни опции:
       1. Формат XML;
       2. Формат PDF;
       3. И двата формата.
    6. Изтегленият файл във формат PDF се подписва с електронен подпис от всички задължени лица и се предоставя в електронен вид към офертата.

Забележка: Препоръчително е изтегляне на файла в двата формата.

* 1. **еЕЕДОП се предоставя по един от следните начини**:
  2. Представеният еЕЕДОП трябва да бъде цифрово подписан с квалифициран електронен подпис и приложен на подходящ оптичен носител (например CD, DVD, флаш памет и т.н.) към пакета документи за участие в процедурата. При необходимост от предоставяне на повече от един еЕЕДОП всеки един електронно подписан документ се поставя в отделна папка, която е подходящо именувана. **Форматът, в който се предоставя еЕЕДОП не следва да позволява редактиране на неговото съдържание.**
  3. Чрез осигурен достъп по електронен път до изготвения и подписан цифрово еЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.
  4. Участниците могат да използват възможността да представят повторно еЕЕДОП, когато е осигурен пряк и неограничен достъп до вече изготвен и подписан електронно еЕЕДОП. В тези случаи към документите за подбор вместо еЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.
  5. В eЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.
  6. Когато изискванията посочени в Раздел III, буква „А“, т. 2.1.1, т. 2.1.2 и т. 2.1.7 се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията се попълва в отделен еЕЕДОП за всяко лице или за някои от лицата. Когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може **самостоятелно** да представлява съответния стопански субект.
  7. Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един еЕЕДОП.
  8. Участник (икономически оператор), който участва самостоятелно, но ще ползва капацитета на едно или повече **трети лица** по отношение на критериите за подбор, посочени в Раздел III, буква „Б”, представя попълнен отделен еЕЕДОП за всяко едно от третите лица, който съдържа информацията по т. 1. По отношение на критериите, свързани с професионална компетентност, кандидатите или участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
  9. участник (икономически оператор), който участва самостоятелно, но ще ползва един или повече **подизпълнители**, представя попълнен отделен еЕЕДОП за всеки един от подизпълнителите, в който се посочва и частта от поръчката, която ще изпълняват.
  10. когато в обществената поръчка участва обединение от физически и/или юридически лица, еЕЕДОП се представя за всяко едно от лицата, участващи в обединението.
  11. Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.
  12. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.
  13. При поискване от страна на възложителя участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2, независимо от наименованието на органите, в които участват, или длъжностите, които заемат.

## Когато за участника е налице някое от основанията по Раздел III, буква „А“, т. 2.1. и т. 2.2 и преди подаването на офертата той е предприел мерки за доказване на надеждност, тези мерки се описват в еЕЕДОП. Като доказателства за надеждността на участника се представят документи по чл. 45, ал. 2 от ППЗОП.

**Г. Обособени позиции:**

**1.** Оферта от участниците може да бъде подавана за една, за няколко или за всички обособени позиции.

**2.** Няма ограничение в броя обособени позиции, които могат да се възлагат на един изпълнител.

**3.** Когато участник подава оферта за повече от една обособена позиция в опаковката по Раздел V, т. 2 „Съдържание на опаковката“ за всяка от позициите се представят поотделно комплектувани документи по чл. 39, ал. 3, т. 1 ППЗОП и отделни „Предлагани ценови параметри“, с посочване на позицията, за която се отнасят.

**4.** Условията по чл. 101, ал. 8-11 от ЗОП се прилагат отделно за всяка от обособените позиции.

# IV. КРИТЕРИЙ ЗА ВЪЗЛАГАНЕ НА ПОРЪЧКАТА

Оценката на офертите по обособени позиции № 1, 2, 7 и 10 се извършва по критерий за възлагане **„най-ниска цена“**.

Оценката на офертите по обособени позиции № 5 и 8 се извършва по критерий за възлагане „най-ниска цена“, като показателите, въз основа на които ще се определи офертата с предложена най-ниска цена, са детайлно посочени в „Методика за определяне на комплексна оценка”, неразделна част от документацията на обществената поръчка.

Всички оферти, които отговарят на предварително обявените от Възложителя условия и бъдат допуснати до разглеждане, ще бъдат оценявани по определения критерий за възлагане.

Участникът, класиран от комисията на първо място по всяка от обособените позиции, се предлага за изпълнител на обществената поръчка.

Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, комисията прилага съответно чл. 58, ал. 2 и 3 от ППЗОП.

Комисията класира участниците по степента на съответствие на офертите с предварително обявените от възложителя условия. Комисията провежда публично жребий за определяне на изпълнител между класираните на първо място оферти, когато критерият за възлагане е най-ниска цена и тази цена се предлага в две или повече оферти съгласно чл. 58, ал. 3 от ППЗОП.

**V. ОФЕРТА. УКАЗАНИЯ ЗА ПОДГОТОВКАТА Ѝ.**

**1. Общи изисквания при изготвяне и представяне на офертата.**

Всеки участник следва да изготви своята оферта на български език[[1]](#footnote-1), в съответствие с изискванията на Закона за обществените поръчки, Правилника за прилагане на Закона за обществените поръчки и като се придържа точно към обявените от възложителя условия. В случай че се представят документи на чужд език, трябва да се приложи превод на български език.

Подаването на офертата задължава участниците да приемат напълно всички изисквания и условия, посочени в тази документация при спазване на разпоредбите на ЗОП, ППЗОП и другите нормативни актове, свързани с изпълнението на предмета на поръчката.

До изтичане на срока за подаване на офертите, всеки участник в процедурата може да промени, допълни или да оттегли офертата си. В случай че се подаде допълнение или промяна на офертата, тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/ промяна към вх. №...”.

Всеки участник в процедурата има право да представи само една оферта за всяка от обособените позиции. Участниците могат да подадат оферта само за една, две или повече обособени позиции.

Офертата следва да включва пълния обем на съответната/ните обособена/и позиция/и съобразно предмета на поръчката, за която/които участникът желае да участва. Не се допуска участие само по определени продукти от дадена обособена позиция. Участникът няма право да представя варианти на офертата. При наличието на варианти на офертата, същата не се разглежда и участникът се отстранява.

Срокът за валидност на офертите е 3 месеца, от датата посочена в обявлението, като краен срок за получаването им.

Документите, свързани с участието в процедурата, се представят от участника или от упълномощен от него представител, лично на гише № 43 в Паричния салон на БНБ или чрез пощенска или друга куриерска услуга с препоръчана пратка с обратна разписка, на адреса на възложителя, както следва: гр. София, пл. „Княз Александър I“ № 1, Българска народна банка. Документите се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност факс и електронен адрес;
* наименованието на обществената поръчка и обособената позиция, за която се подават документите.

Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от възложителя адрес преди изтичане на срока за подаване на офертите.

Съдържанието на опаковката следва да отговаря на изискванията на възложителя, посочени в т. 2 „Съдържание на опаковката“.

Възложителят води регистър на получените оферти. При получаване на оферта от страна на Възложителя, върху опаковката се отбелязват поредният номер, датата и часът на получаването, за което на приносителя се издава документ.

Офертите се подават в срока, посочен в обявлението за обществена поръчка. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отразяват във входящия регистър.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В този случай не се допуска приемане на оферти от лица, които не са включени в списъка.

## 2. Съдържание на опаковката.

В представената от участника опаковка следва да се съдържат:

2.1. Опис на представените от участника документи – свободен текст.

2.2. Единен европейски документ за обществени поръчки (еЕЕДОП изготвен във електронен вид, цифрово подписан с квалифициран електронен подпис и представен по един от описаните в раздел III, б. „В“, т. 3 начини) по образец, за участника, подписан от всички лица по чл. 54, ал. 2 от ЗОП, в съответствие с изискванията на закона и условията на възложителя, а когато е приложимо ЕЕДОП за всеки от членовете в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

Лицата по чл. 54, ал. 2 от ЗОП са:

а) лицата, които представляват участника;

б) лицата, които са членове на управителни и надзорни органи на участника;

в) други лица които имат правомощия да упражняват контрол при вземането на решения от тези органи;

2.3. Документи за доказване на предприетите мерки за надеждност съгласно чл. 45, ал. 2 от ППЗОП, когато е приложимо;

2.4. Когато участникът е обединение, което не е юридическо лице, на основание чл. 37, ал. 4 от ППЗОП същият представя копие на документ, от който е видно: правното основание за създаване на обединението; както и информация във връзка с конкретната обществена поръчка относно правата и задълженията на участниците в обединението; разпределението на отговорността между тях и дейностите, които ще изпълнява всеки член на обединението;

2.5. Декларация по чл. 59, ал. 1, т. 3 от Закона за мерките срещу изпиране на пари (ЗМИП) – по образец (когато е приложимо);

2.6. **Техническо предложение**, съдържащо:

2.6.1. Документ за упълномощаване, когато лицето, което подава офертата, не е законният представител на участника;

2.6.2. Техническо предложение изготвено по приложения образец за съответната обособена позиция (комплектува се отделно техническо предложение за всяка от обособените позиции, за която/които участникът подава оферта). Участниците представят техническото си предложение, в което предлагат изпълнение на поръчката в съответствие с изисквания на възложителя, посочени в „Техническа спецификация“, за всяка обособена позиция, към документацията за участие в поръчката (Приложение № 1).

***Забележка:*** Ако предложението не съответства на изискванията на възложителя, описани в „Техническа спецификация“ (Приложение № 1), за всяка обособена позиция или липсва предложение, участникът се отстранява от участие в процедурата.

В техническо предложение за съответната обособена позиция участникът заявява своето съгласие с всички клаузи на приложения за тази обособена позиция проект на договор в документацията за участие, както и декларира срок на валидност на своята оферта;

2.7. В офертата си участникът представя оторизационно/и писмо/а (пълномощно/и) от производителя или друг еквивалентен документ, удостоверяващ правото на предлагане и доставяне на материалите и консумативите, включени в **Обособени позиции № 1 – „Доставка на копирна и принтерна хартия“; № 2 – „Доставка на консумативи за офис техника“ и № 7 – „Доставка на полиграфически материали“** (отнася се само за участниците, които подават оферти за тези обособени позиции) на територията на цялата страна (когато участника не е производител) – заверено/и от участника копие/я;

\*В случаите на представяне от участника на документ от официален представител на производителя в офертата се прилага **И** оторизационно писмо, издадено от производителя, с което се упълномощава официалния представител на производителя на съответните канцеларски материали и консумативи.

2.8. **По Обособена позиция № 1 – „Доставка на копирна и принтерна хартия“ се представят следните документи:**

- За идентификация на физико-механичните свойства на хартията се изисква констативен протокол от проведени лабораторни изследвания на предлаганата хартия, посочена от т. 1 до т. 5 вкл. от Техническа спецификация – Приложение № 1, издаден от „Институт по целулоза и хартия" АД, или еквивалентна изпитвателна лаборатория сертифицирана по БДС EN ISO 17025 или еквивалент, от които да е видно, че участникът покрива минималните технически изисквания за хартията, посочени в техническата спецификация. Констативния протокол се представя в оригинал или заверен от участника копие "вярно с оригинала", с дата на издаване не по-късна от 3 месеца преди датата на обявяване на обществената поръчка.

- По един брой мострени листове за всеки артикул от т. 1 до т. 5 вкл. от Техническата спецификация – Приложение № 1, носещи печат от "Институт по целулоза и хартия" АД, или еквивалентна изпитвателна лаборатория сертифицирана по БДС EN ISO 17025 или еквивалент за съответния тип хартия, за доказване съответствието на представените мостри с изискванията на възложителя.

— валиден сертификат БДС EN ISO 9001:2008/2015 (или еквивалент) за внедрена система за управление на качеството на производителя на копирната хартия А3 и А4 (посочена в т. 4 и т. 5 от Техническата спецификация – Приложение № 1);

— валиден сертификат БДС EN ISO 14001:2004 (или еквивалент) на производителя на копирната хартия А3 и А4 (посочена в т. 4 и т. 5 от Техническата спецификация – Приложение № 1);

— валиден сертификат БДС EN DIN ISO 9706 (или еквивалент), на производителя на копирната хартия, който удостоверява, че хартията посочена в т. 1 до т. 5 вкл. от Техническата спецификация – Приложение № 1 е устойчива на стареене.

2.9. **По обособена позиция № 2 „Доставка на консумативи за офис техника“** - Документ от производителя/официален представител на производителя на съответната техника, че техниката може да работи с оферираните от участниците консумативи включени в обособена позиция № 2 „Доставка на консумативи за офис техника“, в случай че участникът предлага еквивалентни консумативи.

2.10. **По обособена позиция № 7 „Доставка на полиграфически материали“ се представят следните документи:**

— валиден сертификат БДС EN ISO 9001:2008/2015 (или еквивалентна) за внедрена система за управление на качеството на производителя за позиции от 1 до 25 вкл. от Техническа спецификация - Приложение № 1;

— БДС EN DIN ISO 9706 (или еквивалентна), който удостоверява, че хартиите, картоните и мукавите посочени от т. 1 до т. 25 вкл. от Техническа спецификация - Приложение № 1 са устойчиви на стареене.

2.11. **Мостри/фотографски снимки на конкретни артикули**, посочени в „Техническа спецификация“ – Приложение № 1:

Участниците представят мостри/фотографски снимки за материалите и консумативите, за които в „Техническа спецификация за възлагане на обществена поръчка“, в графа "Мостра" е посочено "Да", а по обособена позиция № 2 „Доставка на консумативи за офис техника“ се представят фотографски снимки, на които ясно трябва да се вижда партидният номер на изискваните материали и консумативи.

Конкретните изисквания, на които трябва да отговарят мострите за всяка стока се съдържат в колона „*Предназначение, изисквания, общи и технически характеристики*“ от „Техническа спецификация за възлагане на обществена поръчка“ - Приложение № 1 по всяка обособена позиция, в документацията за участие.

Всеки участник представя мостри/фотографски снимки на материалите и консумативите, които оферира в техническото си предложение за изпълнение на поръчката, при спазване изискванията на възложителя, съдържащи се в „Техническа спецификация“-Приложение № 1, за всяка конкретна стока. Мострите/фотографските снимки се представят опаковани отделно и се обозначават по начин, от който да е видно на кое предложение отговарят. Всеки участник поставя етикет върху мострата, като посочва: наименование на участника, наименование на обособената позиция, вид на стоката съгласно „Техническа спецификация“ – Приложение № 1 за съответната обособена позиция, като мострата се подписва и подпечатва от представляващия участника.

Представените от всеки участник мостри/фотографски снимки ще бъдат използвани за изследване и проверка на съответствието на мострите с изискванията на възложителя по отношение на техническите характеристики, заложени към съответните стоки, посочени в техническото предложение за изпълнение на поръчката и в „Техническа спецификация“ - Приложение № 1. Ако в следствие извършването на проверката, се установи, че представените мостри/фотографски снимки не отговорят на изискванията на възложителя, описани подробно в Приложение № 1 за всяка стока, както и ако се установи, че представените мостри/фотографски снимки не отговарят на данните, посочени от участника в техническо му предложение, участникът се отстранява.

При извършване на проверката целостта на предоставените мостри няма да бъде нарушена и търговският им вид ще бъде запазен. Възложителят задържа мострите на участника, с който е сключен договор за обществена поръчка, до приключване на договора. На отстранените и класираните на второ и следващи места участници, възложителят връща всички мострите, чиято цялост и търговски вид не са нарушени в срок до 10 дни от сключване на договора или от прекратяването на процедурата (обособената позиция). Възложителят заплаща невърнатите мостри при условията на чл. 76, ал. 2 от ППЗОП.

Забележка: *Възложителят си запазва правото да проверява качеството на предоставените мостри за съответствието им с показателите и параметрите, посочени в Техническата спецификация на* ***ВЪЗЛОЖИТЕЛЯ*** *– Приложение № 1, чрез тяхното изпитване в акредитирана лаборатория в Република България. В случай че при извършената проверка бъде нарушена целостта на мострите, същите ще бъдат заплатени от възложителя само ако отговарят на изискванията на Възложителя.*

**2.12. Ценово предложение** - изготвено по образеца, приложен в документацията за съответната обособена позиция. На основание чл. 47, ал. 6 от Правилника за прилагане на ЗОП, ценовите предложения могат да не се представят в запечатан плик.

**В случай че участникът подава оферта за обособени позиции № 5 и 8към ценовото предложение се представя и официален каталог.**

**ВАЖНО!** **Когато участник подава оферта за повече от една обособена позиция, в опаковката за всяка от позициите се представят поотделно комплектувани техническо предложение и ценово предложение, с посочване на позицията, за която се отнасят.**

Всички образци, които се съдържат в документацията за възлагане на обществената поръчка са задължителни и участниците следва да се придържат точно към тях при изготвяне на офертата си.

Документите в офертата се подписват на всеки лист от лица с представителни и управителни функции, посочени в Търговския регистър или упълномощени за това лица. В този случай се изисква да се представи съответното пълномощно.

Когато в офертата не са приложени оригинални документи се представят копия от документи, като същите следва да бъдат заверени „вярно с оригинала”, подпис и печат на участника.

# VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

## А. Отваряне на офертите.

Комисията, назначена със заповед на Главния секретар на БНБ в съответствие със ЗОП и ППЗОП, разглежда офертите на участниците **в часа и датата, посочена в Обявлението за поръчката, в сградата на БНБ**, находяща се в гр. София, пл. „Княз Александър І” № 1. При промяна на датата, часа или мястото за отваряне на офертите участниците се уведомяват чрез съобщение, публикувано в електронната преписка на обществената поръчка в профила на купувача, най-малко 48 часа преди ново определения час.

Комисията започва работа след получаване на представените оферти и протокола по чл. 48, ал. 6 от ППЗОП. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. В случаите, когато присъстват упълномощени представители на участниците, те следва да представят **пълномощно** (оригинал или копие заверено ,,Вярно с оригинала” от участника), даващо им възможност да присъстват на заседанието на комисията по отваряне на офертите.

## Б. Действия на комисията.

На основание чл. 104, ал. 2 от ЗОП, комисията извършва оценка на техническите и ценовите предложения на участниците преди разглеждане на документите за съответствие с критериите за подбор и разглежда постъпилите оферти по реда, регламентиран в чл. 61 от ППЗОП.

Действията на комисията се извършват в следната последователност:

1. Комисията отваря по реда на тяхното постъпване запечатаните непрозрачни опаковки и оповестява тяхното съдържание, включително предложенията на участниците по съответните показатели за оценка на офертите.

2. Техническото и ценовото предложение на всеки от участниците се подписват най-малко от трима членове на комисията и се предлага по един от присъстващите представители на другите участници да ги подпише, с което публичната част от заседанието приключва.

3. Комисията разглежда представените оферти и оценява съгласно избрания критерий за възлагане тези от тях, които съответстват на предварително обявените условия, включително извършва преглед за необичайно благоприятни оферти. Когато офертата на участник съдържа предложение, свързано с цена или разходи, което подлежи на оценяване, и е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване.

Подробната писмена обосновка се представя от участника в 5-дневен (петдневен) срок от получаване на искането.

Получената обосновка се оценява по отношение на нейната пълнота и обективност относно обстоятелствата по чл. 72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Възложителят отстранява участника, когато не е представил обосновката си в срок, когато представените доказателства не са достатъчни, за да обосноват предложената цена или разходи, както и в случаите по чл. 72, ал. 4 и ал. 5 от ЗОП.

След това комисията пристъпва към оценяване по избрания критерий за възлагане.

4. Комисията разглежда документите, свързани с личното състояние и критериите за подбор, на участниците в низходящ ред спрямо получените оценки.

5. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника.

6. В срок до 5 работни дни от получаването на уведомлението участникът може да представи нов еЕЕДОП и/или други документи, които съдържат променена и/или допълнена информация.

Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените са отнасят за обстоятелства, различни от посочените по Раздел III, буква „А“, т. 2.1.1. т. 2.1.2, т. 2.1.7., новият еЕЕДОП може да бъде подписан от едно от лицата, които могат самостоятелно да представляват участника.

7. Комисията разглежда документите по т. 4 и 6 до установяване на съответствие с изискванията за личното състояние и критериите за подбор на двама участници, които класира на първо и второ място; останалите участници, чиито оферти са оценени, не се класират.

На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Действията на комисията се протоколират, като резултатите от работата й се отразяват в доклад. Докладът на комисията се предоставя на възложителя за утвърждаване. Към доклада се прилагат протоколите от работата на комисията.

# VII. ОПРЕДЕЛЯНЕ НА ИЗПЪЛНИТЕЛ

1. В 10-дневен срок от получаването на доклада възложителят го утвърждава или го връща на комисията с писмени указания ако е налице някое от основанията, посочени в чл. 106, ал. 3 от ЗОП. Възложителят дава указания на комисията в съответствие с чл. 106, ал. 4 от ЗОП. В тези случаи комисията представя на възложителя нов доклад, който съдържа резултатите от преразглеждането на действията ѝ.

2. В 10-дневен срок от утвърждаване на доклада възложителят издава решение за определяне на изпълнител за всяка от обособените позиции или за прекратяване на процедурата или за прекратяване на процедурата само по отношение на някоя/и от обособените позиции.

3. Връчването на решението на Възложителя се извършва по реда на чл. 43 от ЗОП.

# VIII. ПРЕКРАТЯВАНЕ НА ПРОЦЕДУРАТА

* + - * 1. Възложителят прекратява процедурата с мотивирано решение, когато е налице някое от основанията, посочени в чл. 110, ал. 1 от ЗОП за цялата поръчка или по отношение на съответната/ните обособена/и позиция/и.
        2. Възложителят може да прекрати процедурата с мотивирано решение в случаите посочени в чл. 110, ал. 2 за цялата поръчка или по отношение на съответната/ните обособена/и позиция/и.
        3. Възложителят изпраща на участниците решението за прекратяване на процедурата в 3-дневен срок от издаването му.

# IX. ГАРАНЦИЯ ЗА ИЗПЪЛНЕНИЕ НА ДОГОВОРА

1. Гаранцията за изпълнение на договора се представя от участника, определен за изпълнител на поръчката, както следва: по обособени позиции № 1, 2, 5, 7, 8, 10 в размер на 5 % от сумата, посочени в чл. 2, ал. 5 от проекта на договор.

2. Условията за освобождаване и задържане на гаранцията за изпълнение са определени в проекта на договор по съответната обособена позиция.

3. Гаранцията за изпълнение се представя под формата на банкова гаранция - в оригинал, парична сума (платежно нареждане в копие) или застраховка която обезпечава изпълнението чрез покритие на отговорността на изпълнителя.

4. Участникът, определен за изпълнител, избира сам формата на гаранцията за изпълнение.

5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

6. Ако гаранцията за изпълнение на договора се представя под формата на парична сума, тя се превежда по банкова сметка на БНБ - IBAN: BG40 BNBG 9661 1000 0661 23, BIC: BNBGBGSD.

7. В случай че гаранцията за изпълнение на договора е под формата на банкова гаранция, същата трябва отговаря на клаузите на договора по съответната обособена позиция.

8. В случай че гаранцията за изпълнение на договора е под формата на застраховка същата трябва отговаря на клаузите на договора по съответната обособена позиция.

9. При представяне на гаранцията в нея изрично се посочва предметът на договора, за изпълнението на който се представя гаранцията и номера на обособената позиция.

10. Разходите по откриването и поддържането на гаранцията за изпълнение са за сметка на изпълнителя. Последният следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата документация.

# Х. СКЛЮЧВАНЕ НА ДОГОВОР. ДОГОВОР ЗА ПОДИЗПЪЛНЕНИЕ

## 1. Сключване на договор

Договорът за обществената поръчка се сключва с участника, определен за изпълнител в резултат на проведената процедура при изпълнени изисквания по чл. 112, ал. 1 ЗОП.

Договор не се сключва в случаите по чл. 112, ал. 2 ЗОП.

Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.

Когато за изпълнител е определено обединение, участниците в обединението носят солидарна отговорност за изпълнение на договора за обществена поръчка.

За неуредените от настоящата документация въпроси се прилагат разпоредбите на Закона за обществените поръчки и Правилника за прилагане на Закона за обществените поръчки.

## 2. Договор за подизпълнение

Избраният за изпълнител участник се задължава да сключи договор/договори за подизпълнение с посочените в офертата му подизпълнители в срок до 3 (три) дни от сключване на договора за обществена поръчка. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител или включване на подизпълнител изпълнителят изпраща копие на договора или на допълнителното споразумение на възложителязаедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

Независимо от сключения договор за подизпълнение, отговорността за изпълнение на настоящия договор е на изпълнителя.

Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на изпълнителя отчет за изпълнението на съответната част от услугите, заедно с искане за плащане на тази част пряко на подизпълнителя. Изпълнителят се задължава да предостави на възложителя отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

# XI. ОБЖАЛВАНЕ

Обжалването се извършва при условията и по реда на чл. 196 и сл. от ЗОП.

# ХII. ДРУГИ УСЛОВИЯ

При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

**XIII. ИНФОРМАЦИЯ ПО ЧЛ. 13 ОТ РЕГЛАМЕНТ (ЕС) 2016/679 ОТ 27 АПРИЛ 2016 ГОДИНА ОТНОСНО ЗАЩИТАТА НА ФИЗИЧЕСКИТЕ ЛИЦА ВЪВ ВРЪЗКА С ОБРАБОТВАНЕТО НА ЛИЧНИ ДАННИ И ОТНОСНО СВОБОДНОТО ДВИЖЕНИЕ НА ТАКИВА ДАННИ И ЗА ОТМЯНА НА ДИРЕКТИВА 95/46/EО (ОБЩИЯ РЕГЛАМЕНТ ЗА ЗАЩИТА НА ДАННИТЕ)**

* 1. **Данни относно администратора на лични данни**

Българската народна банка (БНБ) е администратор на лични данни съгласно Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (по-нататък Регламентът) и съгласно Закона за защита на личните данни (ЗЗЛД). В качеството си на администратор БНБ обработва лични данни за цели и на основания, съобразени с изискванията на Регламента и ЗЗЛД.

Общите положения и принципи съгласно които БНБ обработва лични данни се съдържат в [Политика на Българската народна банка при обработване на лични данни](http://www.bnb.bg/bnbweb/groups/public/documents/bnb_download/au_persdataprotect_policy_bg.pdf), публично достъпна на интернет адреса на банката, раздел „за БНБ“, секция „Защита на личните данни“.

Координатите на администратора във връзка с обработването на лични данни са: Българска народна банка, гр. София, пл. „Княз Александър I“ № 1.

* 1. **Цели на обработването. Правни основания**

Обработването на личните данни, предоставяни от участниците в настоящата обществена поръчка се извършва в изпълнение на задълженията на възложителя за прилагане на европейското и национално законодателства в областта на обществените поръчки.

Изискването за предоставяне на лични данни в Част II „Информация за икономическия оператор“ от еЕЕДОП, както по отношение на участниците и техните представители, така и по отношение на подизпълнителите, третите лица и техните представители, е в съответствие със задължението по чл. 67, ал. 4 от ЗОП за прилагане на образеца, утвърден от Европейската комисия с Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки.

Във връзка с участието си в обществената поръчка участникът следва да предостави и данни относно наличието/липсата на влезли в сила присъди и конфликт на интереси (чл. 54, ал. 1, т. 1, т. 2 и т. 7 от ЗОП), както и данни относно наличието/липсата на свързаност с други участници в поръчката (чл. 101, ал. 11 от ЗОП).

Непредоставянето на горепосочената информация от конкретен участник е основание за отстраняването му от по-нататъшно участие в обществената поръчка.

Когато възложителят може да получи по електронен път извлечение от съответния регистър (например съдебен регистър), участникът може да посочи къде може да бъде получена тази информация (т.е. наименованието на регистъра, интернет адрес, идентификационен номер на досието или документа и др.), така че възложителят да е в състояние да извлече тази информация.

* 1. **Лица, обработващи лични данни в БНБ**

Достъп до личните данни на участниците имат определени по съответен ред служители на БНБ при изпълнение на задълженията им.

Българската народна банка не предоставя лични данни на участниците на трети лица, освен в случаите на обжалване по реда на ЗОП пред Комисията да защита на конкуренцията (КЗК) и Върховен административен съд (ВАС), при проверки от страна на Сметна палата, както и при други условия посочени в ЗОП.

* 1. **Срок за съхраняване на личните данни**

Личните данни, предоставени в офертите на участниците по настоящата обществена поръчка, както и всички документи, свързани със сключването, изпълнението и отчитането на договора за обществена поръчка, съдържащи лични данни, са част от досието на обществената поръчка и ще се съхраняват за срок от 5 (пет) години от датата на приключване на изпълнението на договора за обществена поръчка или от датата на прекратяване на процедурата съгласно чл. 122, ал. 1 от ЗОП.

* 1. **Права на субекта на данните**

Всяко физическо лице има право да изиска: достъп до личните си данни, коригиране или изтриването им, ограничаване на обработването, при спазване на изискванията, посочени в чл. 15, 16, 17 и 18 от Общия регламент за защита на данните както и право на преносимост, когато личните данни са предоставени в структуриран, широко използван и пригоден за машинно четене формат и се обработват по автоматизиран начин.

До БНБ могат да бъдат отправени искания във връзка с упражняването на посочените по-горе права до длъжностното лице по защита на личните данни на посочените по-долу координати.

Българската народна банка информира участниците за предприетите действия в изпълнение на отправеното искане в срок до 1 (един) месец от получаване на искането. При необходимост този срок може да бъде удължен с още два месеца. При непредприемане на действия по отправено искане БНБ информира участника писмено.

Исканията във връзка с упражняването на тези права могат да бъдат изпращани на електронен адрес: [personaldata@bnbank.org](mailto:personaldata@bnbank.org) по пощата или да бъдат предоставяни лично в централната страда на БНБ, гр. София, пл. „Княз Александър I“ № 1.

* 1. **Длъжностно лице по защита на личните данни**

Във връзка с обработването на лични данни физическото лице (субектът на данните) може да се обърне към БНБ чрез длъжностното лице по защита на личните данни – г-н Александър Тонев, на електронен адрес: [personaldata@bnbank.org](mailto:personaldata@bnbank.org) , или в писмен вид в деловодството на БНБ на пощенски адрес: 1000 София, пл. „Княз Александър І“ № 1.

* 1. **Право на обжалване**

Право на всяко физическо лице е и да подаде жалба до надзорния орган – Комисията за защита на личните данни, на адрес: 1592 София, бул. „Проф. Цветан Лазаров“ № 2, електронна поща: [kzld@cpdp.bg](mailto:kzld@cpdp.bg), във връзка с обработването на лични данни, свързани с него.

1. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите се представят в превод на български език. [↑](#footnote-ref-1)